### Beslutninger

Fremsendes til Kulturudvalget til behandling i henhold til beslutning i byrådets møde den 24. september 2025.

###

Mulighed for etablering af kunstgræsbaner med infill af mikroplast for fodboldklubber i landets bedste fodboldrækker.

### Resume

Aarhusianske fodboldklubber, der spiller i landets bedste rækker, har brug for at kunne etablere baneforhold, der lever op til Divisionsforeningens certificeringskrav for Superliga, 1. division herre og A-Ligaen for kvinder. Herunder, at etablere kunstgræsbaner med gummigranulat.

Med denne indstilling anbefales Byrådet at tildele Aarhus Fremad Fodbold dispensation fra den byrådsvedtagne Grøn handleplan for kunstgræsbaner (bilag 2) til etablering af kunstgræsbaner med infill af mikroplast. Samtidig indstilles, at dispensationsmuligheden for fremtiden delegeres til Rådmanden for Kultur og Borgerservice.

Dispensationer betinges af, at banen overholder den fælleseuropæiske vejledning (CEN) for inddæmning af gummigranulat på kunstgræsbaner.

### Beslutningspunkter

Det indstilles:

At 1) [adresse] tildeles dispensation fra Grøn handleplan for kunstgræsbaner, til anlæg af en kunstgræsbane med gummigranulat på deres eksisterende græsopvisningsbane

At 2) Rådmanden for Kultur og Borgerservice fremadrettet kan give dispensation til etablering af kunstgræsbaner med mikroplast på [adresse] idrætsanlæg, hvor der er hjemmehørende fodboldklubber med hold i Superligaen, 1. division herre eller A-Ligaen for Kvinder

At 3) Anlægsprojekter der har opnået dispensation jf. At 1) og At 2) kan tildeles kommunalt anlægstilskud.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 16-09-2025

Inger Dahl: 13

Fremsendes til [adresse] med bemærkning, at Magistraten i mødet den 16. september 2025 anbefaler, at byrådet tiltræder Magistratsafdelingen for Kultur og Borgerservices indstilling af 1. september 2025.

Hans Berg og William Kristensen deltog ikke i sagens behandling.